“รมว.คลัง” เชื่อมือ ธปท.แก้วิกฤตบาทแข็ง ยันไม่คิดใช้มาตรการเก็งกำไรค่าเงิน
นายอุตตม สาวนายน รมว.คลัง เชื่อมือ ธปท.แก้วิกฤตบาทแข็ง พร้อมยืนยันไม่คิดใช้มาตรการเก็งกำไรค่าเงิน
นายอุตตม สาวนายน รมว.คลัง เชื่อมือ ธปท.แก้วิกฤตบาทแข็ง พร้อมยืนยันไม่คิดใช้มาตรการเก็งกำไรค่าเงิน
3 ม.ค. 2563

นายอุตตม สาวนายน รัฐมนตรีว่าการกระทรวงการคลัง ยืนยันว่า กระทรวงการคลังจะไม่เข้าไปก้าวก่ายธนาคารแห่งประเทศไทย (ธปท.) ในการแก้ปัญหาเงินบาทแข็งค่า โดยเชื่อว่า ธปท.ยังมีเครื่องมือเพียงพอที่จะดูแลค่าเงินได้
สำหรับกรณีเงินบาทแข็งค่าในช่วงวันหยุดปีใหม่ หลุดระดับ 30 บาท/ดอลลาร์นั้น กระทรวงการคลังได้มีการหารือร่วมกับ ธปท. แต่ขอบเขตความรับผิดชอบและอำนาจในการดูแลอยู่ที่ ธปท. ซึ่งกระทรวงการคลังจะไม่เข้าไปก้าวก่าย และยืนยันว่ายังไม่มีแนวคิดที่จะใช้มาตรการภาษีจากเงินทุนไหลเข้าเพิ่มมาเก็งกำไรค่าเงินบาท
“ค่าเงินบาทจะหลุด 29 บาท/ดอลลาร์ หรือไม่ ผมไม่ทราบ เป็นความเห็นและมุมมองของเอกชน แต่คลังและ ธปท.หารือร่วมกันตลอด และคิดว่ายังมีเครื่องมืออีกมากที่จะใช้ดูแลค่าเงินให้อยู่ในระดับที่เหมาะสม ต้องใช้ให้ถูกที่ถูกเวลา ถูกจังหวะ” นายอุตตม กล่าว
นอกจากนี้ รมว.คลัง กล่าวเพิ่มเติมว่า เรื่องค่าเงินบาทมี 2 ด้าน ทั้งข้อดีและข้อเสีย เพราะแม้บาทแข็งค่าจะกระทบกับการส่งออกก็จริง แต่ในทางตรงกันข้ามก็ส่งผลดีกับการลงทุน ซื้อเครื่องจักร เทคโนโลยีจากต่างประเทศ ทำให้มีต้นทุนถูกลง ซึ่งไทยต้องการการลงทุนในการพัฒนาประเทศอย่างมาก